
057.1.5.1

TITELPAGINA ARA BRUSSEL REKENKAMERS ROLREKENINGEN 2761

=========================================================

057.1.5.2

Dit is die rekeninge ARNTS VAN HACKENEM SCOUTHEIT IN PEDELANT onder FLORIJS VAN KIJFHOEC DEN HOGESCOUTHEIT VAN DEN BOSCH ingaende opten xxiiii dach van junio int jair ons heren M iiii C ende twe ende weder uytgaende opten xx dach van merte int jair ons heren voirscreven den peter voir ii nye gulden gelres ende iii placken brabants ende den nye gulden voir xviii placken brabants gerekent inden irsten soe rekent Arnt voirs. ontfaen die broeken die gevallen sijn in sinen ampt binnen den tide voirs.

stempel Archives du Royaume de Belgique

ZONNE
inden irsten DELIS VAN OERLE om dat hi sijn hant sloech aen aengericht goet dair af geiffent voir den vonnis om iii nye gulden gelres
item JAN LEUWEKEN van erftalen geiffent voir den vonnis om ii nye gulden
item WOUTER DIE RIDDER om dat hi op enen scepen gesproken had buten ghedinge dat ic niet claer betughen en conste dair af geiffent om iiii nye gulden
item JAN MAES SOEN om dat hi sijn hant geslagen soude hebben aen aengericht goet dair af geiffent voir den vonnis om i nye gulden

BAKEL
item REYNER HAENGREVE om dat hi sijn goet dede ontsetten dat beset was dair af hi geloeft int recht te comen des hi niet en dede dair af geiffent biden hogenscoutheit van den Bosch om x nye gulden
item ENSKEN VAN DER BERCHVLAESSCHEN om dat hi HEINEN PHILIPS SOEN een helfte van eenre tiende overgegevene soude hebben die hi tegen den HEREN VAN GEMERT gepacht had des hi niet en dede gewonnen mitten vonnis iiii nye gulden

WETTEN
item GOEDEN VAN VAERLAER, GIELIS ende BLOYS sinen brueders van gevecht geiffent biden hogenscoutheit van den Bosch om xvi nye gulden





VECHEL
item HEYN DELIEN SOEN ende CLAES sijn brueder om dat sij enen man sinen brieve onthielden geiffent voir den vonnis biden scoutheit van den Bosch om vi nye gulden
item GRIET VAN DEN HOEVEL om dat si lude goet tonrechte dede besetten geiffent voir den vonnis om ii nye gulden

057.1.5.3

LIESHOUT
item DEENKEN SCOEMEKER van eenre bendige wonde geiffent voir den vonnis om dat ic des niet betuygen en conste om iii nye gulden

ERPE
item JAN PETERS SOENS SOEN om dat hi op eens mans conde gesproken had des ic niet betuygen en conste geiffent voir den vonnis om ii nye gulden

ZOEMEREN
item HEIN VAN DEN ABEN, JAN BOLX SOEN ende WILLEM HERINC om dat sij niet en quamen tot hoerre banc dair een gedinge gheleet was ende sij scepenen waren daer af geiffent te samen om ix nye gulden
item GHERIT DIE CLERC van der selver saken aengewonnen mit enen hoetvonnis x pont xvi brabantse placken voir elc pont maken ix nye gulden min ii placken brabants des heeft die hogescoutheit ontfaen iii nye gulden

Summa van allen desen ontfaen coempt op lxx nye gulden ende xvi placken brabants hier af uytghereyct den scoutheit van den Bosch xlvii nye gulden gelres ende iii placken brabants so blijft miin ontfaen vanden broken voirs. xxiii nye gulden ende xii placken brabants

057.1.5.4

Dit is dat uytgeven ARNTS VAN HACKENEM voirs. binnen den tide voirscreven
inden irsten gegeven vander lijfpensien van Oesterwijc die viel op sente lambrechtsdach ende op sinte gertrudendach lestleden van beyden terminen te samen xxv peters maken lviii nye gulden vi placken brabants
item den GREVE VAN CLEVE van sijnre pensien vander termijn van bamis lestleden xxv peters maken lviii nye gulden vi placken brabants








Summa van alle desen uytgeven cxvi nye gulden xii placken brabants
Summa van al dat Arnt selve ontfaen heeft is xxiii ny gulden xii placken brabants
Afgetogen Arnts innemen tegen sijn uytgeven soe blijft mijn genedige VROUWE VAN BRABANT den voirs. ARNT VAN HACKENEM haren  scoutheit sculdich van desen voirscreven rekeninge xcii nye gulden xiiii placken brabants
item aen een rest van der lester rekeninge clxv gulden gelres iiii placken brabants - franstalige zin 
item blijft miin genedige vrouwe in enen brieve iii C lxiiiij (364 1/2) hollantse gulden  - franse tekst

